**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA PUNITOVCI**

**Povjerenstvo za provedbu oglasa**

**KLASA**: 112-03/23-01/2

**URBROJ**: 2158-33-06-23-2

Punitovci, 23. siječnja 2023. godine

**OBAVIJEST I UPUTE KANDIDATIMA**

Na stranicama Hrvatskog zavoda za zapošljavanje i službenoj web stranici Općine Punitovci, objavljen je oglas za prijam u službu na određeno vrijeme,puno radno vrijeme, radi zamjene duže odsutnog službenika, uz obvezni probni rad u trajanju dva mjeseca, na radno mjesto – PROČELNIK/CA JEDINSTVENOG UPRAVNOG ODJELA, 1 izvršitelj/ica, te se daju upute kako slijedi:

Prijave na oglas podnose se zaključno sa 31. siječnja 2023. godine**.**

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

**Opis poslova radnog mjesta – Pročelnik Jedinstvenog upravnog odjela**

* Rukovodi Jedinstvenim upravnim odjelom u skladu sa zakonom i drugim propisima
* Organizira, brine o izvršavanju i nadzire obavljanje poslova, daje upute za rad zaposlenima i koordinira rad Jedinstvenog upravnog odjela
* Obavlja poslove u svezi pripremanja sjednica Općinskog vijeća; sudjeluje u radu sjednica, priprema nacrte odluka i drugih općih akata Općinskog vijeća i Općinskog načelnika
* Provodi izvršenje odluka Općinskog vijeća i Općinskog načelnika
* Donosi rješenja u upravnim postupcima iz djelokruga Jedinstvenog upravnog odjela
* Provodi neposredan nadzor nad radom u Jedinstvenom upravno odjelu i prati propise iz nadležnosti Jedinstvenog upravnog odjela
* Poduzima mjere za osiguranje učinkovitosti u radu, brine o stručnom osposobljavanju i usavršavanju djelatnika i urednom i pravilnom korištenju imovine i sredstava za rad
* Provodi postupke donošenja prostorno planske dokumentacije (PPUO; DPU;UPU)
* Izrađuje troškovnike za manje zahtjevne zahvate, provodi postupke dobivanja lokacijske dozvole i potvrde glavnog projekta; evidencija i nadzor nad provođenjem manjih građevinskih zahvata, prisustvovanje tehničkim pregledima
* Provodi mjere zaštite okoliša i prirodnih potencijala
* Provodi ovrhu i naplatu općinskih prihoda
* Obavlja poslove stručne pomoći i izrade prijedloga akata za mjesne odbore
* Upravlja i vodi postupke javne nabave, vodi pripadajuće evidencije i sastavlja potrebna izvješća, sastavlja ugovore, izrađuje Plan nabave
* Priprema programe i podnosi zahtjeve za dodjelom sredstava iz ministarstava Republike Hrvatske i drugih fondova uključujući i fondove EU, sa izvješćima i obrazloženjima o utrošenim sredstvima
* Obavlja poslove vezane uz realizaciju Programa raspolaganja poljoprivrednim zemljištem u vlasništvu države (evidencije plaćanja, odluke, zapisnici, natječaji za prodaju i zakup)
* Poduzima mjere za utvrđivanje odgovornosti za povrede službene dužnosti
* Izvršava poslove vezano uz društvene djelatnosti
* Surađuje i osigurava suradnju jedinstvenog upravnog odjela s tijelima državne uprave, tijelima lokalne i regionalne (područne) samouprave i drugim institucijama
* Obavlja i ostale poslove po nalogu Općinskog načelnika proizašle iz odluka Općinskog vijeća i Općinskog načelnika

**Podaci o plaći**

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“ broj 28/10.) plaću službenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta i osnovice za obračun plaće uvećan za 0,5% za svaku navršenu godinu radnog staža. Odlukom o koeficijentima za obračun plaća službenika i namještenika u Jedinstvenom upravnom odjelu Općine Punitovci Klasa:024-02/22-01/6, Urbroj:2158-33-01-22-3 od 27. travnja 2022. godine za radno mjesto pročelnika propisan je koeficijent 1,90, dok je osnovica utvrđena Odlukom općinske načelnice Općine Punitovci Klasa:024-01/22-01/5, Urbroj:2158-33-02-22-1 od 14. ožujka 2022. godine i iznosi 5.108,84 kuna (bruto).

**Način obavljanja prethodne provjere znanja i sposobnosti kandidata**

Za kandidate prijavljene na oglas koji su podnijeli pravodobnu i urednu prijavu te ispunjavaju formalne uvjete provest će se prethodna provjera znanja i sposobnosti.

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na oglas.

Provjera znanja i sposobnosti se sastoji od pisanog testiranja. Test sadrži 20 pitanja. Za svaki točan odgovor kandidatu se dodjeljuje 0,5 boda.

Maksimalan broj bodova koji kandidati mogu ostvariti je 10 bodova. Smatra se da su kandidati položili provjeru znanja ukoliko su ostvarili najmanje 50% bodova (5 i više bodova), i s takvim kandidatima će Povjerenstvo za provedbu oglasa provesti intervju.

Povjerenstvo za provedbu oglasa kroz razgovor s kandidatima prilikom intervjua utvrđuje interese, profesionalne ciljeve i motivaciju kandidata za rad na navedenom radnom mjestu. Maksimalan broj bodova koji kandidati mogu ostvariti na intervjuu je 5 bodova.

O rezultatima testiranja i vremenu održavanja intervjua kandidati će biti obaviješteni.

Nakon provedene prethodne provjere znanja i sposobnosti utvrđuje se rang lista kandidata prema ukupnom broju bodova ostvarenih na pisanom testiranju i intervjuu.

Područje testiranja te pravni i drugi izvori za pripremanje kandidata za testiranje:

* Zakon o službenicima i namještenicima u lokalnoj i područnoj (regionalnoj samoupravi (NN br. 86/08, 61/11, 04/18, 112/19)
* Zakon o lokalnoj i područnoj (regionalnoj) samoupravi (NN br. 33/01,60/01,129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20
* Zakon o općem upravnom postupku ( NN br. 47/09 i 110/21)
* Statut Općine Punitovci (Službeni glasnik Općine Punitovci br. 1/18 i 1/21)

**Postupak testiranja**

Na testiranje je potrebno donijeti osobnu iskaznicu ili drugu ispravu na kojoj se nalazi fotografija, sa kojom se dokazuje identitet osobe.

Smatra se da je kandidat koji nije pristupio testiranju povukao prijavu na oglas.

Vrijeme trajanja testiranja – 60 minuta.

Za vrijeme testiranja nije dopušteno:

-koristiti se bilo kakvom literaturom odnosno bilješkama,

-koristiti mobitel ili druga komunikacijska sredstva,

-napuštati prostoriju u kojoj se provjera odvija,

-razgovarati s ostalim kandidatima niti na bilo koji drugi način remetiti koncentraciju kandidata.

Vrijeme održavanja prethodne provjere znanja i sposobnosti kandidata bit će objavljeno na internetskim stranicama Općine Punitovci www.punitovci.hr, te na oglasnoj ploči Općine Punitovci, najkasnije pet dana prije održavanja provjere. Kandidati koji ostvare pravo na pristupanje prethodnoj provjeri znanja i sposobnosti putem pisanog testiranja i intervjua o tome će biti obaviješteni na adresu elektroničke pošte koju su naveli u dokumentaciji predanoj na ovaj oglas.

**Povjerenstvo za provedbu oglasa**